અમદાવાદ ટ્રાફિક પોલીસે છેલ્લા ઘણા સમયથી શહેરના તમામ મહત્વના ટ્રાફિક જંક્શનો પર કેમેરા ઈન્સ્ટોલ કરીને ટ્રાફિક પર વોચ રાખવાનું શરુ કર્યું છે. જેમાં ટ્રાફિકના નિયમોનો ભંગ કરતા લોકોને તેમની તસવીર સાથેના ઈમેમો ઘરે મોકલવામાં આવી રહ્યા છે. અમદાવાદીઓ ટ્રાફિકના નિયમો તોડવા બદલ રોજનો ત્રણથી ચાર લાખ રુપિયા દંડ ભરે છે. જોકે, હવેથી ઈમેમો મેળવનારા લોકો ઓનલાઈન જ દંડની રકમ ભરી શકશે.